…………. napirend

Előterjesztve: a Közoktatási,

Közművelődési, Sport és

Informatikai Bizottsághoz

**E L Ő T E R J E S Z T É S**

a Képviselő-testület 2018. március 22-ei rendes ülésére

**Tárgy:** HungaroControl Zrt. Társadalmi Felelősségvállalás Pályázat 2018. pályázaton való részvétel

Készítette:…………………………………….Ötvös Zoltán Intézményirányítási Osztály

vezetője

Egyeztetve:……………………………………Fermin Antonio Pineda Gazdasági Igazgatóság

igazgató

……………………………………Dankó Virág alpolgármester

Látta: …………………………………………dr. Szalai Tibor jegyző

…………………………………………..dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület !**

A HungaroControl Zrt. (a továbbiakban: Társaság) egyik stratégiai célkitűzése, hogy a tevékenysége által érintett önkormányzatokat bevonja Társadalmi Felelősségvállalás Programjának megvalósításába. Ennek érdekében az idei évben is pá­lyázatot hirdet, melynek keretében a meghívott önkormányzatok a Társaság figyelmébe ajánl­hatják a helyi közösségüket érintő, támogatásra érdemes tartós értékeket képviselő projektjeiket.

**A résztvevők köre.** A pályázatra a HungaroControl Zrt. azon önkormányzati partnereit hívja meg, amelyekkel tevékenységéből következően együttműködik:

Budapest II. kerület, III. kerület, IX. kerület, X. kerület, XIV. kerület, XVI. kerület, XVII. kerület, XVIII. kerület, XXI. kerület, Üllő, Vecsés, Ecser, Bakonybél, Bakonykoppány, Borzavár, Fenyőfő, Porva, Bakonyszücs, Pénzesgyőr, Püspökladány

A pályázók képviseletében a HungaroControl Zrt. munkavállalói, valamint közeli hozzá­tar­tozóik nem járhatnak el!

**A pályázatok benyújtásának rendje.** Pályázatot kizárólag a fenti önkormányzatok nyújt­hatnak be. Egy önkormányzat maximum 1 pályázatot nyújthat be!

Az önkormányzat a pályázatában/pályázataiban olyan projektek vagy beruházások meg­va­lósításhoz kérheti a HungaroControl Zrt. anyagi támo­gatását, amelyeket saját maga, vala­mely általa fenntartott intézmény vagy az önkormányzattal együttműködő civil szer­ve­zet tervez megvalósítani 2019. március 31-ig.

A pályázatnak összhangban kell len­nie a HungaroControl Zrt. Társadalmi Felelősségvállalás Programjával.

A pályázatnak a következő célok valamelyikét kell érvényre juttatnia:

* A Társaság működési környezetében élő lakosok életkörülményeinek javítása, lakó­kör­nyezetük védelme.
* Hát­rányos helyzetű gyermekek esélyegyenlőségének elősegítése.
* A természeti környezet fenntartásának, védelmének, rekultivációjának, a fenn­tart­ha­tó fejlődés elősegítése érdekében indított programok, akciók és kezdeményezések köz­­vet­len, illetve az ilyen programokat, kezdeményezéseket és akciókat szervező-végrehajtó szervezetek támogatása.
* Helyi közösség identitásának, kultúrájának fejlesztése.
* E célokat támogató, oktató-nevelő programok megvalósítása.

**A HungaroControl Zrt. részéről nem támogathatók**

* politikai, vallási, felekezeti, kisebbségi, kormányzati szervezetek, csoportok, közös­sé­gek, rendezvények,
* a HungaroControl Zrt. elzárkózik minden olyan esemény támogatásától, amely a re­pu­­tá­cióját, nemzetközi vagy nemzeti megítélését negatívan befolyásolná, gaz­dasá­gi­lag vagy politikailag bármilyen vonatkozásban is károsan érintené.
* A HungaroControl Zrt. minden támogatás elbírálásakor teljes mértékben igazodik a vo­natkozó törvényekben és egyéb jogszabályokban, valamint a reklámokra vonat­ko­zó eti­kai kódexekben előírtakhoz.

**A megpályázható támogatás.**

A megpályázott támogatás összege a projekt vagy beruházás teljes költségvetésének lega­lább 20, legfeljebb 100 százaléka, de minimum 500.000 forint lehet.

A HungaroControl Zrt. fenntartja a jogot, hogy a megpályázott összegtől eltérő támo­ga­tást ítéljen meg. Pályázó tudomásul veszi, hogy a pályázat pozitív elbírálása a Hunga­ro­Cont­rol Zrt. számára önmagában nem eredményez a támogatás folyósítására irányuló kö­te­lezettséget; tu­domásul veszi továbbá, hogy a HungaroControl Zrt. indokolás nélkül el­áll­hat a szerződés­kötéstől.

**Eredményhirdetés.** A pályázat eredményéről a HungaroControl Zrt. a pályázatot be­kül­dő önkormányzatokat írásban értesíti legkésőbb **2018. április 5-ig**.

A nyertes pályázatok számára megítélt támogatást a HungaroControl Zrt. **2018. április 15-ig** folyósítja.

*Önkormányzatunk a Hidegkúti Családi Iránytű Egyesület (1028 Budapest, Kevélyhegyi u. 4.)*

*bevonásával venne részt a pályázaton, az alábbi programmal és összeggel:*

**5.**Hidegkúti Sportparádé

Az 5. Hidegkúti Sportparádé célja, hogy a Budapesten, azon belül is a II. kerületben és vonzáskörzetében élőket rádöbbentsük arra, hogy milyen kivételes természeti környezetben élnek, hogy vállaljanak azért felelősséget, hogy élhetőbb életet a sport, az egészséges táplálkozás, a rendszeresség és a tudatos életmód jelenthet. Szeretnénk elérni, hogy a - mára már hagyományossá vált- rendezvény után ne csak a gyerekek, de a felnőttek is fontosnak tartsák a környezet megóvását, a rendszeres testmozgást, az egészséges életmód kialakítását és fenntartását, valamint az ebben való szülői példamutatást.

**Az esemény (tervezett) részletes programja**

8:00-10:00 óráig Az előző nap felállított sátrak berendezése az előre odakészített szükséges bútorokkal és eszközökkel, a résztvevők érkezése

10:00 Az 5. Hidegkúti Sportparádé hivatalos megnyitója. A rendezvényt megnyitja Dr. Láng Zsolt polgármester úr, vagy delegáltja, majd köszöntések a helyszínt biztosító sportközpont és a szervezők részérőlaztána Kiss Zenede Alapfokú Művészeti Iskola és Szakiskola nyitánya.- Közös bemelegítés a közösségi futáshoz Bozsik Anna sífutó olimpikonnal, Apjok Ildikó 17-szeres magyar bajnok síelővel és Kreszta Zoltánnal, a kerület futónagykövetével, majd a KÖZÖSSÉGI FUTÁS rajtja.- A II. kerületben, ezen belül is elsősorban Pesthidegkúton és vonzáskörzetében elérhető sportegyesületek, csoportok és csapatok színpadi bemutatói a lehető legkülönbözőbb sportágakban.- A színpadi produkciókkal párhuzamosan, kb. este 6 óráig folyamatos sportolási lehetőség a téren, valamint a tér mögötti önkormányzati területen és a Sportközpontban.

- A rendezvény során lehetőség nyílik a különböző sportágak jelenlévő szakértő képviselőivel való egyéni konzultációkra a személyre szabott, ajánlott mozgásforma kiválasztása érdekében, és mód van a választott egyesületbe történő beiratkozásra is - hogy a sportolás ne csak egy napra szóljon!Minden résztvevőt, „kiállítót” és vendéget arra buzdítunk, hogy aktívan vegyen részt a programokban. Önkéntesek bevonásával akadályversenyt rendezünk a gyerekeknek, illetve az erre nyitott felnőtteknek is, ahol számot adhatnak tájékozottságukról a természeti környezetükkel kapcsolatban és jártasságukról a különböző sportágakban, ügyességi gyakorlatokban. A gyerekeknek ún. pecsétgyűjtő „útlevelet” adunk, amelyen gyűjthetik a kihívások teljesítéséért járó lenyomatokat. Aki minden állomást teljesít, ajándékot kap.

Ezzel párhuzamosan, a helyszínt biztosító Pokorny József Sport- és Szabadidőközpont focikupát szervez a gyermekeknek. Továbbra is támogatni kívánjuk a tavalyi Sportparádén először - a kezdeményezésünkre - megrendezett Hidegkúti Amatőr Petanque bajnokságot.Az egészségügyi szűrést idén is a Budapest Főváros II. Kerületi Önkormányzatának segítségével a kerület Egészségügyi Szolgálata fogja végezni. A tavalyi várakozáson felüli érdeklődés és az elkészült statisztikák és igényfelmérések alapján, idén tovább bővítjük az elvégezhető egészségügyi szűrések palettáját. Újdonságként, tervezzük a helyi kistermelők bevonását egy egészséges élelmiszereket bemutató vásárra is.

A két éve megkezdett hagyományt folytatva a tombola bevételét most is egy rászoruló helyi intézménynek fogjuk felajánlani, akik megkapják a fát is, amelyet saját kertjükben ültethetnek el. A kis fa gondozása nem csak a környezettudatosságot erősít, hanem a közösségi élet segítő, támogató erejének szimbólumává is válhat.

Szintén egy tavalyi kezdeményezésünket kívánjuk folytatni, amikor idén is meghirdetjük a fotópályázatot a környezettudatos életmód és a sport jelentőségének témájában, amelyet ezúttal egy gyerekeknek szóló rajzpályázattal is kibővítünk. A fotók, illetve a rajzok méltó kiállítását, és a pályázók díjazását is a pályázatban megítélt összegből szeretnénk finanszírozni. A legjobb munkákat az 5. Hidegkúti Sportparádé napján a rendezvény helyszínén, majd a helyiek által közkedvelt HÜVI Szolgáltatóházban, ezt követően pedig a Klebelsberg Kulturkúriában tekinthetik meg az érdeklődők.

A rendezvény megvalósítója a Hidegkúti Családi Iránytű Egyesület, amelynek tagjai több, mint 4 éve azt tűzték ki célul, hogy „kicsalogatják” otthonaikból szomszédjaikat, és változatos programok szervezésével közelebb hozzák egymáshoz az itt élőket. Rendezvényeinket elsősorban a sport, a kultúra és az egészségmegőrzés területén szervezzük, de szándékaink között szerepel a frissen ide költözöttek és a közöttünk élő külföldi családok beilleszkedésének segítése is.

Elkötelezettek vagyunk a társadalmi és természeti környezet iránt, és a magunk módján, a rendelkezésünkre álló eszközökkel és képességeinkkel igyekszünk jobbá tenni azt.

|  |  |
| --- | --- |
| Megpályázott összeg | 1.800.000.- Ft |
| Projekt vagy beruházás teljes költsége | 1.800.000.- Ft |
| Támogatás aránya a teljes költséghez képest | 100 % |

**A pályázatok önrészt nem igényelnek, azonban előzetesen kötelezettséget kell vállalni a támogatási összeg visszafizetésére, amennyiben a program/programok nem valósulnának meg.**

Kérem a tisztelt Képviselő-testületet a határozati javaslatok megtárgyalására!

H a t á r o z a t i j a v a s l a t o k

1.) A Képviselő-testület úgy dönt, hogy a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázaton a Hidegkúti Családi Iránytű Egyesület (II., Kevélyhegyi u. 4.) bevonásával részt vesz.

**Felelős:** polgármester

**Határidő:** 2018. március 31.

*A határozati javaslat elfogadása egyszerű többségű szavazati arányt igényel.*

2.) A Képviselő-testület felhatalmazza a Polgármestert a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázat és – a határozat melléklete szerint tartalommal - az „Előzetes kötelezettségvállalás a támogatási összeg visszafizetésére” nyilatkozat aláírására.

**Felelős:** polgármester

**Határidő:** 2018. március 31.

*A határozati javaslat elfogadása egyszerű többségű szavazati arányt igényel.*

B u d a p e s t, 2018. március 8.

**Dr. Láng Zsolt**

**Polgármester**

2.sz. határozati javaslat melléklete

Előzetes kötelezettségvállalás támogatási összeg visszafizetésére

|  |  |
| --- | --- |
| **Pályázó adatai** | |
| Név: |  |
| Cím/székhely: |  |
| Nyilvántartási száma: |  |
| Adószáma: |  |
| Számlavezető pénzintézet neve: |  |
| Bankszámlaszáma: |  |
| Képviselő: |  |
| A pályázati cél rövid megnevezése: |  |

1. Pályázó kijelenti, hogy a HungaroControl Magyar Légiforgalmi Szolgálat Zártkörűen Működő Részvénytársaság (székhelye: 1185 Budapest, Igló u. 33-35; Cg.01-10-045570; adószáma: 13851325-2-44; a továbbiakban: HungaroControl Zrt.) 2018. március ….a Társadalmi Felelősség­vál­lalási Programja keretében meghirdetett pályázatára (a továbbiakban: Pályázat) \_\_\_\_\_\_\_\_\_\_\_\_ Ft, azaz \_\_\_\_\_\_\_\_\_\_\_\_\_\_\_\_\_\_ forint támogatás iránt a fent megnevezett célra pályázatot nyújtott be.
2. Arra az esetre, ha a HungaroControl Zrt. a jelen nyilatkozatban megjelölt pályázatot támogatásban részesíti, Pályázó ezúton kötelezettséget vállal arra, hogy a támogatást elnyert projekt vagy be­ru­há­zás legkésőbb 2019. március 31-ig megvalósításra kerül, és ennek megtörténtét a ”Nyilatkozat pályázati cél megvalósulásáról” című dokumentum aláírásával alátámasztja, és a  pályázati cél megvalósulását követően, de legkésőbb 2019. április 30-ig a HungaroControl Zrt. rendelkezésére bocsátja. Pályázó a támogatást kizárólag a nyertes pályázatában megjelölt célra használja fel.
3. Pályázó kötelezettséget vállal arra, hogy amennyiben a támogatást elnyert projekt vagy beruházás 2019. március 31-ig nem kerül megvalósításra, vagy ennek megtörténtét a Pályázó nem igazolja a fenti 2. pontban rögzítettek szerint, az elnyert támogatási összeg egészét visszafizeti a Hunga­ro­Control Zrt. számára 2019. május 31. napjáig. A jelen nyilatkozat 2. és 3. pontja szerinti köte­lezettség Pályázót abban az esetben is terheli, ha a HungaroControl Zrt. által folyósított támogatás kevesebb, mint a megpályázott összeg.
4. Pályázó tudomásul veszi, hogy pályázatának pozitív elbírálása a HungaroControl Zrt. számára önmagában nem eredményez a támogatás folyósítására irányuló kötelezettséget.
5. Pályázó tudomásul veszi, hogy az Állami Számvevőszékről szóló 2011. évi LXVI. törvény 5. §-a alapján az Állami Számvevőszék a nemzeti vagyon kezelésének ellenőrzése keretében ellenőrizheti az állami tulajdonban lévő gazdálkodó szervezetek vagyongazdálkodását, ezzel összefüggésben az Állami Számvevőszék ellenőrizheti az államháztartás alrendszereihez tartozó vagyont érintő szerződéseket, így a jelen Pályázat részleteit is.

\_\_\_\_\_\_\_\_\_\_\_\_\_ (helység), 2018. \_\_\_\_\_\_\_\_\_\_\_\_\_\_\_

Pályázó képviseletében:

polgármester

p.h.